CELEX: 62019CN0466
Language: el
Date: 2019-06-18 00:00:00
Title: Υπόθεση C-466/19 P: Αναίρεση που άσκησαν στις 18 Ιουνίου 2019 οι Qualcomm, Inc., Qualcomm Europe, Inc. κατά της αποφάσεως που εξέδωσε το Γενικό Δικαστήριο (δεύτερο τμήμα) στις 9 Απριλίου 2019 στην υπόθεση T-371/17, Qualcomm και Qualcomm Europe κατά Επιτροπής

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/36
            
         
      Αναίρεση που άσκησαν στις 18 Ιουνίου 2019 οι Qualcomm, Inc., Qualcomm Europe, Inc. κατά της αποφάσεως που εξέδωσε το Γενικό Δικαστήριο (δεύτερο τμήμα) στις 9 Απριλίου 2019 στην υπόθεση T-371/17, Qualcomm και Qualcomm Europe κατά Επιτροπής
      (Υπόθεση C-466/19 P)
      (2019/C 263/41)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσες: Qualcomm, Inc., Qualcomm Europe, Inc. (εκπρόσωποι: M. Pinto de Lemos Fermiano Rato, advogado, M. Δαβίλλα, δικηγόρος)
      
         Έτερος διάδικος στην αναιρετική διαδικασία: Ευρωπαϊκή Επιτροπή
      
         Αιτήματα
      
      Οι αναιρεσείουσες ζητούν από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση·
               
            
                  —
               
               
                  να ακυρώσει την απόφαση C(2017) 2258 τελικό της Επιτροπής, της 31ης Μαρτίου 2017, σχετικά με διαδικασία εφαρμογής του άρθρου 18, παράγραφος 3, και του άρθρου 24, παράγραφος 1, στοιχείο δ', του κανονισμού (ΕΚ) 1/2003 (1) του Συμβουλίου [υπόθεση AT.39711 — Qualcomm (επιθετική πολιτική τιμών)] (στο εξής: απόφαση)·
               
            
                  —
               
               
                  επικουρικώς, να αναπέμψει την υπόθεση στο Γενικό Δικαστήριο προκειμένου αυτό να κρίνει εκ νέου την υπόθεση σύμφωνα με τις νομικές εκτιμήσεις του Δικαστηρίου, και
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα των αναιρεσειουσών ενώπιον τόσο του Γενικού Δικαστηρίου όσο και του Δικαστηρίου.
               
            
         Λόγοι αναιρέσεως και κύρια επιχειρήματα
      
      
         Πρώτος λόγος: το Γενικό Δικαστήριο παρέλειψε να εξετάσει προβληθέντα από τις αναιρεσείουσες επιχειρήματα.
      
         Δεύτερος λόγος: η κρίση περί επαρκούς αιτιολογήσεως της αποφάσεως βασίζεται σε πρόδηλα πραγματικά και νομικά σφάλματα, καθώς και σε ανεπαρκή αιτιολογία.
      
         Τρίτος λόγος: η κρίση περί του αναγκαίου χαρακτήρα των στοιχείων που ζητήθηκαν με την απόφαση βασίστηκε σε πρόδηλα νομικά και πραγματικά σφάλματα, σε παραμόρφωση των αποδεικτικών στοιχείων, σε ανεπαρκή αιτιολόγηση και σε παράλειψη εκτιμήσεως του συνόλου των σχετικών αποδεικτικών στοιχείων.
      
         Τέταρτος λόγος: η διαπίστωση ότι τα στοιχεία που ζητήθηκαν με την απόφαση ήταν εύλογα βασίστηκε σε πρόδηλα πραγματικά σφάλματα, σε παραμόρφωση των αποδεικτικών στοιχείων και σε ανεπαρκή αιτιολόγηση.
      
         Πέμπτος λόγος: το Γενικό Δικαστήριο εφάρμοσε εσφαλμένως του κανόνες σχετικά με το βάρος αποδείξεως ως προς τις εικαζόμενες παραβάσεις του άρθρου 102 ΣΛΕΕ.
      
         Έκτος λόγος: το Γενικό Δικαστήριο προέβη σε κρίσεις που θίγουν το δικαίωμα της μη αυτοενοχοποιήσεως.
      
         (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ 2003, L 1, σ. 1).